kk ru av ru ru en ru ru hbs_cyr kk ru kk en kk kk kk kk kk kk kk kk kk kk kk kk kk kk kk kk km kk kk kk kk kk kk kk ru ru ru ru ru ru ru ru ru ru be
Гүлмира Қанай Қыздар университетінің ректоры болып тағайындалды
Язык Русский Қазақша 中文 English
Тема По умолчанию Тёмная Светлая
Экономика Политика Финансы Бизнес В стране В мире Спорт Xinhua Эксклюзив ДК Читайте в номере Окно в Китай Шелковый путь Видео ДК LIFE
Қазақ ұлттық қыздар педагогикалық университетінің Басқарма төрағасы – ректоры қызметіне Гүлмира Әмірханқызы Қанай тағайындалды. Оқу орнының жаңа басшысын ұжымға Білім және ғылым министрі Асхат Аймағамбетов таныстырды, - деп хабарлайды Деловой Қазақстан.
Бұл туралы ҚызПУ-дың баспасөз қызметінің жетекшісі Жандар Асан хабарлайды.
Ведомство басшысы Гүлмира Әмірханқызына 80 жылға жуық тарихы университетті дамыту жолындағы жұмысына сәттілік тіледі.
– Өздеріңіз білетіндей, ел Президенті жастарды мемлекетті басқару ісіне тарту мәселесіне көп көңіл бөледі. Біз Мемлекет басшысының саясатын, соның ішінде білім беру жүйесіне жаңа көшбасшыларды тарту бойынша жұмыстарды жалғастырып келеміз. Жаңа көшбасшылар – өз елін, жерін сүйетін патриоттардан құралған жас ұрпақ. Көбінің халықаралық тәжірибесі бар, олар – кәсіби ортада кеңінен танымал және маман ретінде қалыптасқан тұлғалар. Тек соңғы бірнеше айдың ішінде еліміздегі жетекші жоғары оқу орындарының басшылары болып әлеуеті зор, тәжірибесі мол көшбасшылар тағайындалды.  Соның бірі – Гүлмира Әмірханқызы. Жас көшбасшылар өз білімі мен тәжірибесін еліміздің гүлденуі жолында пайдаланып, еңбек үлестерін қосады деп ойлаймыз. Олардың әрқайсысына үлкен үміт артылып отыр, – деді Асхат Аймағамбетов.
Айта кетейік, Гүлмира Әмірханқызы Қанай 1986 жылғы 12 қаңтарда Жамбыл облысының Тараз қаласында дүниеге келген.
2007 жылы Абылай хан атындағы Қазақ халықаралық қатынастар және әлем тілдері университетінің бакалавриатын «Лингвист: ағылшын тілі мұғалімі» мамандығы бойынша үздік бағамен тәмамдаған.
2009 жылы аталған жоғары оқу орнының магистратурасын «Аударма ісі» мамандығы бойынша үздік бағамен бітірген.
Гүлмира Қанай – Халықаралық «Болашақ» бағдарламасының түлегі.
2011 жылы Ұлыбританияның Уорвик университетінің магистратурасын «Білім беру саласындағы басқару» мамандығы бойынша, 2019 жылы Кембридж Университеті Білім беру факультетінің докторантурасын үздік тәмамдаған.
Ғылыми дәрежесі – PhD.
Еңбек жолын 2007 жылы Абылай хан атындағы Қазақ халықаралық қатынастар және әлем тілдері университетінің оқытушысы қызметінен бастаған.
2011-2012 жылдары аралығында Назарбаев Университеті Халықаралық ынтымақтастық департаментінің консультанты;
2012-2014 жылдары аралығында Назарбаев Университеті Халықаралық ынтымақтастық департаментінің менеджері;
2014-2020 жылдары аралығында Назарбаев Университеті Оқуға қабылдау департаментінің аға менеджері қызметтерін атқарған.
2020 жылдың қаңтар айынан бері осы уақытқа дейін Назарбаев Университеті Жоғары білім беру мектебінің Постдокторанты.
Гүлмира Әмірханқызының докторлық диссертациясы «Қазақстан мектептеріндегі мұғалімдер көшбасшылығын дамыту» тақырыбын зерттеуге арналған.
Бүгінде ол «Қазақстандық мұғалімдердің көшбасшылығы» зерттеу жобасының жетекшісі.
Ғылыми зерттеу жұмысының нәтижелері бірнеше халықаралық және отандық ғылыми басылымдарда жарияланған.
- Білім беру саласындағы көшбасшылық пен менеджмент;
- Мұғалімдердің көшбасшылығын дамыту;
- Педагогикалық білім беру;
Гүлмира Әмірханқызы Қанай Білім беру саласындағы Қазақстан зерттеушілері қауымдастығының (KERA), Білім беру саласындағы АҚШ зерттеушілері қауымдастығының (AERA) мүшесі.
Подписывайтесь на нас в Google News
Ерулан Жамаубаев провел совещание по отдельном вопросам социально-экономического развития страны 29 сентября, 09:441291
В 5 раз лучше: Huawei рассказал о сетях на форуме 5G OnSilkRoad 29 сентября, 10:511248
Курс тенге вновь нашел опору 29 сентября, 13:121014
Лохматый спасатель пришел на урок 29 сентября, 08:11961
Контроль над ценами возложат на МИТ, молодёжи станет в два раза больше 29 сентября, 10:01721
Международное информационное агентство «DKNews» зарегистрировано в Министерстве культуры и информации Республики Казахстан. Свидетельство о постановке на учет № 10484-АА выдано 20 января 2010 года.
О проекте Реклама Контакты